ઑસ્ટ્રેલિયાના પ્રવાસ માટેની ભારતીય ટીમમાં સામેલ કરવામાં આવેલા ઓપનર મુરલી વિજયનું કહેવું છે કે તે ટેસ્ટ-ટીમમાં વાપસી માટે નહીં, પરંતુ પોતાની બૅટિંગ યથાવત્ રહે એ માટે કાઉન્ટી ક્રિકેટ રમ્યો હતો. વિજયે ઇંગ્લૅન્ડ પ્રવાસની પહેલી બે ટેસ્ટમાં ૨૦, ૦, ૬, ૦ રન બનાવ્યા હતા. ત્યાર બાદ તેને બાકીની ત્રણ મૅચમાં નહોતો રમાડવામાં આવ્યો. ત્યાર બાદ તે કાઉન્ટી ક્રિકેટમાં રમ્યો હતો જ્યાં કાઉન્ટી ટીમ એસેક્સ માટે રમતાં ત્રણ ફર્સ્ટ ક્લાસ મૅચમાં તેણે ૫૬, ૧૦૦, ૮૫, ૮૦ અને ૦૨ રન બનાવ્યા હતા.